《春望篇》
明代·张家玉

花事萧条风雨边，登临长笑倚江天。北庭又报军书至，南土殊非乐国年。

戎马乱嘶芳草路，戍楼深锁绿杨烟。赋诗忆得前人句，东望望春春可怜。

作者简介：（1615—1647）广东东莞人，字元子。崇祯十六年进士。李自成破京师时被执，劝自成收人望。自成败，南归。隆武帝授翰林侍讲，监郑彩军。隆武帝败，回东莞。永历元年，举乡兵攻克东莞城，旋失。永历帝任之为兵部尚书。又结连草泽豪士，集兵数千，转战归善、博罗等地，旋为清重兵所围，力尽投水死。永历帝谥文烈。